section_heading: Životopis
paragraph_text: U prvoj su sezoni Charmaine i Carmela posvađane. Charmaine zamjera Carmeli visoki životni standard kojeg ostvaruje muževim kriminalnim aktivnostima. Pokušava odgovoriti Artieja od udruživanja s Tonyjem zbog njegovih veza u mafiji. Charmaineino i Carmelino prijateljstvo dotiče kritičnu točku kad Carmela angažira Buccove da opskrbe tihu aukciju u domu Sopranovih - Carmela se prema Charmaine odnosi kao prema sluškinji, navevši je na osvetu u obliku priznanja da je jednom spavala s Tonyjem dok su on i Carmela hodali.